**ՏԵՂԵԿԱՆՔ-ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄ՝ ՍՈՒԲՎԵՆՑԻԱ ՍՏԱՆԱԼՈՒ ՆՊԱՏԱԿՈՎ 2021 ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ԾՐԱԳՐԱՅԻՆ ՀԱՅՏԵՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՏԵՂ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**Սույն որոշման ընդունումը պայմանավորված է ներքոնշյալ հանգամանքներով.**

Խոզնավար բնակավայրում չկան բարենպաստ պայմաններ 19,25 հա այգի ոռոգելու համար: Ոռոգման ցանցը անմխիթար վիճակում է, ինչը հանգեցնում է ջրի կորստի: Բնակիչները չեն հասցնում ցերեկային ժամերին ոռոգել իրենց այգիները, իսկ գիշերային ժամերին սահմանին խիստ մոտ լինելու պատճառով ռիսկի չեն դիմում:

Անհրաժեշտ է 2110 գծ/մ երկաթբետոնե խողովակների մոնտաժում:

Մինչև 1992 թվականը Խնածախ բնակավայրում 85 տնտեսություն օգտվել են ոռոգման ներքին ցանցից, սակայն այժմ այն չի գործում, գտնվում է անմխիթար վիճակում:

Այժմ Խնածախ բնակավայրի բնակիչները, ինչպես նաև սահմանազատումից հետո Քաշաթաղի շրջանի Ծիծեռնավանք բնակավայրից իրենց բնակավայր վերադարձած 25 տնտեսություն ոռոգման ներքին ցանցի բացակայության պատճառով չեն կարող մշակել իրենց տնամերձ հողատարածքները:

Անհրաժեշտ է վերանորոգել նախկինում գործող 2650 գծ/մ ջրագիծը, և մոտ 110 տնտեսությունների համար ստեղծել ոռոգման ջրից օգտվելու հնարավորություն:

Ծրագրի իրականացման արդյունքում ամբողջությամբ լուծում կտրվի Տեղ համայնքի Խոզնավար բնակավայրի 19.25 հա այգիների ոռոգման ջրով ապահովելու խնդրին, իսկ Խնածախ բնակավայրի տնամերձ հողատարածքների մոտ 65%-ը կոռոգվի: Ծրագրի իրականացումը կնպաստի Խնածախ և Խոզնավար բնակավայրերի թվով 659 բնակիչների սոցիալ-տնտեսական մակարդակի բարձրացմանը: Հաշվի առնելով այն հանգամանքը, որ Խոզնավարը և Խնածախը սահմանամերձ են, ապա ոռոգման համակարգի առկայությունը ոչ միայն կենսական, այլ նաև ռազմավարական նշանակություն կունենա: Ծրագրի իրականացումից հետո բնակիչները ստիպված չեն լինի լքել իրենց գյուղը:

Ընդամենը գումարը կազմում է Խոզնավար բնակավայրի շինարարական աշխատանքներ` 27352000 դրամ+Խնածախ բնակավայրի շինարարական աշխատանքներ` 5350000 դրամ+շինարարական օբյեկտների նախագծում` 1400000 դրամ+նախագծանախահաշվային փաստաթղթերի փորձաքննության ծառայություն` 130000 դրամ+տեխնիկական հսկողություն` 480000 դրամ+հեղինակային հսկողություն` 100000 դրամ=34812000դրամ:

Առանձին աշխատանքների ծախսերը հստակ կլինեն նախագծանախահաշվային փաստաթղթերի առկայության ժամանակ:

Ակնկալվում է ծրագրի ընդհանուր արժեքի 65%-ի տոկոսի չափով համաներդրում պետական բյուջեից:

**ՀԱՄԱՅՆՔԻ ՂԵԿԱՎԱՐ Ն. ՇԱԴՈՒՆՑ**